b'\n_START_ARTICLE_\nFranz Kutschera\n_START_SECTION_\n\xc5\xbdivljenje in delo\n_START_PARAGRAPH_\nNacisti\xc4\x8dni brigadni general (SS-Brigadef\xc3\xbchrer) Franz Kutschera je bil do priklju\xc4\x8ditve Avstrije Tretjemu rajhu (Anschluss) ilegalni nacisti\xc4\x8dni funkcionar na avstrijskem Koro\xc5\xa1kem, 1939-1941 namestnik pokrajinskega vodje nacisti\xc4\x8dne stranke NSDAP (namestnik gauleiterja) za Koro\xc5\xa1ko, od 14. aprila do 16. decembra 1941 \xc5\xa1ef civilne uprave za Gorenjsko in Me\xc5\xbei\xc5\xa1ko dolino na Bledu, nato od februarja 1942 v \xc5\xa1tabu vi\xc5\xa1jega vodje SS (SS-Oberf\xc3\xbchrer) in policije za osrednji del Sovjetske zveze in od septembra 1943 vodja SS in policije za obmo\xc4\x8dje Var\xc5\xa1ave. Bil je zagrizen izvajalec nacisti\xc4\x8dne raznarodovalne in represivne politike; v atentatu so ga ubili \xc4\x8dlani poljskega odporni\xc5\xa1kega gibanja.'